ไล่ยิงอุกอาจ ตาย2-เจ็บ3
2แก๊ง เปิดศึกเลือด ดวลสนั่นกลางถนน แก้แค้น-หักยานรก,แก๊งตัวยูเปิดศึกแก๊งวัยรุ่นเจ้าถิ่น ดับ 2 เจ็บ 3 ขี่รถจักรยานยนต์บุกมายิงเย้ยถึงหน้าบ้าน หนีไปตามเพื่อนขี่จักรยานยนต์ตามไล่ยิงบนกลางถนนเหมือนหนังคาวบอย หนุ่มคู่อริวัย 31 ปี ถูกยิงตัดขั้วหัวใจดับ 1 ศพ ส่วนหัวหน้าแก๊งตัวยูพร้อมลูกน้องเจ็บสาหัส 3 ไปเสียชีวิตขณะนำส่งโรงพยาบาล 1 ราย เจ้าหน้าที่ตั้งปมขัดแย้งเรื่องยาเสพติดและเรื่องทะเลาะวิวาทระหว่างแก๊ง สั่งเฝ้าคนเจ็บหวั่นย้อน กลับมาล้างแค้น,เมื่อเวลา 01.00 น. วันที่ 5 เม.ย. ร.ต.อ.สมศักดิ์ ภักตร์ดวงจันทร์ รอง สว. (สอบสวน) สน.ทุ่งครุ รับแจ้งเหตุยิงกันมีผู้เสียชีวิตและได้รับบาดเจ็บหลายรายบริเวณหน้าอู่ซ่อมรถยนต์ บี.ซี.เซอร์วิส ซอยประชาอุทิศ 90 แขวงและเขตทุ่งครุ กทม. ไปตรวจสอบพร้อม พล.ต.ต.สัมฤทธิ์ ตงเต๊า ผบก.น.8 พ.ต.อ.ชูศักดิ์ เตชะรักษ์พงศ์ รอง ผบก.น.8 พ.ต.อ.มานพ สุคนธ์ธนพัฒน์ รอง ผบก.น.8 พ.ต.อ.อนุวัตร สุวรรณภูมิ ผกก.สน.ทุ่งครุ พ.ต.ต.พฤฒ แก่นวงศ์ สว.สส.สน.ทุ่งครุ เจ้าหน้าที่กองพิสูจน์หลักฐาน แพทย์นิติเวชโรงพยาบาลศิริราช และเจ้าหน้าที่มูลนิธิร่วมกตัญญู,ที่เกิดเหตุบนทางเท้าหน้าร้านซ่อมรถยนต์ พบศพนายชัยวุฒิ หรือบี นิสัยสุข อายุ 31 ปี อยู่บ้านเลขที่ 199/1 หมู่ 10 ต.ในคลองบางปลากด อ.พระ–สมุทรเจดีย์ จ.สมุทรปราการ สวมชุดเสื้อวอร์มสีเทา กางเกงยีนส์ ถูกยิงด้วยปืน 9 มม. เข้าที่สีข้างด้านซ้ายฝังในตัดขั้วหัวใจนอนจมกองเลือด ใกล้กันพบรถจักรยานยนต์ยามาฮ่า มีโอ สีน้ำเงิน ชมพู ทะเบียน จขง 801 ชลบุรี ล้มตะแคง ห่างไป 50 เมตร พบรถจักรยานยนต์ฮอนด้า เวฟ สีน้ำเงิน 1 กว 1152 กรุงเทพมหานคร ทะเบียนถูกปิดทับด้วยสติกเกอร์ของร้านหมูกระทะเพื่ออำพราง หมวกกันน็อกสีดำ 1 ใบ พบปลอกกระสุนขนาด 9 มม. ตกกระจายเกลื่อน 5 ปลอก นอกจากนี้ พบว่านายณัฐวุฒิ สนเศรษฐี อายุ 18 ปี ถูกยิงได้รับบาดเจ็บที่ลำตัวและศีรษะ เสียชีวิตที่โรงพยาบาล ที่หน้าปากซอยประชาอุทิศ 84/3 ยังพบรถจักรยานยนต์ฮอนด้าเวฟ สีแดง ไม่ติดแผ่นป้ายทะเบียน ชนติดคาอยู่กับเสาไฟฟ้า มีคราบเลือดติดอยู่ที่เสาไฟฟ้า พบปืนลูกซองสั้นแบบไทยประดิษฐ์ มีกระสุนปืนลูกซองเบอร์ 12 คาอยู่ในลำกล้อง นอกจากนี้ ยังพบปืน .38 ตกอยู่อีก 1 กระบอก เจ้าหน้าที่เก็บไว้เป็นหลักฐาน,ส่วนคนเจ็บอาการสาหัส 3 ราย ถูกนำตัวส่งโรงพยาบาลประชาพัฒน์ มีนายณัฐวุฒิ แดงดี อายุ 19 ปี ถูกกระสุนปืนที่ขาขวา 1 นัด นายธนวัฒน์ แจ่มเกตุ อายุ 20 ปี ถูกกระสุนปืนที่สะโพกซ้าย 1 นัด นายบริรักษ์ หรือบอส รุจจรียานุชิต อายุ 22 ปี หัวโจก ถูกยิงตามลำตัว 9 นัด ถูกนำส่งต่อไปรักษาตัวที่ห้องไอซียู รพ.ราษฎร์บูรณะ ยังไม่พ้นขีดอันตราย,สอบสวนนางบุญเชิด นิสัยสุข อายุ 53 ปี แม่นายชัยวุฒิ ผู้ตายให้การว่า ลูกชายทำงานรับจ้างทั่วไป ก่อนเกิดเหตุนั่งดื่มเหล้าอยู่ในบ้านเลขที่ 199/1 หมู่ 10 ต.ในคลองบางปลากด อ.พระสมุทรเจดีย์ จ.สมุทรปราการ กับลูกชาย มีวัยรุ่นเป็นชาย 4 คน สวมหมวกกันน็อก ขี่รถ จยย.ซ้อน 2 กันมา 2 คัน มาถามหาลูกชายตนที่หน้าปากซอย ก่อนเดินมายิงปืนขู่ที่หน้าบ้านหลายนัด แล้วขี่รถจักรยานยนต์หลบหนีไป ลูกชายจึงรีบขี่รถไปรับเพื่อนชื่อบาส ที่เล่นสนุ้กเกอร์อยู่หน้าปากซอย ติดตามมือปืนออกไป กระทั่งมาทราบว่าลูกชายถูกยิงตายเสียแล้ว ส่วนสาเหตุลูกชายไม่เคยเล่าให้ฟังว่ามีเรื่องกับใครบ้าง อยากให้ตำรวจช่วยจับกุมมือปืนรายนี้ให้ได้โดยเร็วที่สุด ให้นึกถึงหัวอกคนเป็นแม่ที่ต้องมาสูญเสียลูกชายบ้าง,พล.ต.ต.สัมฤทธิ์กล่าวว่า คดีนี้แบ่งกลุ่มคู่กรณีมี 2 กลุ่ม มีนายบริรักษ์ หรือบอส รุจจรียานุชิต อายุ 22 ปี ถูกยิงบาดเจ็บเป็นหัวหน้าแก๊ง นายณัฐวุฒิ แดงดี อายุ 19 ปี นายธนวัฒน์ แจ่มเกตุ อายุ 20 ปี ที่ได้รับบาดเจ็บ และนายณัฐวุฒิ สินเศรษฐี อายุ 18 ปี ที่ถูกยิงไปเสียชีวิตที่ รพ.ประชาพัฒน์ ยกพวกไปยิงปืนหน้าบ้านนายชัยวุฒิ ผู้ตาย ส่วนกลุ่มที่สอง มี 2 คน คือกลุ่มของนายชัยวุฒิ ผู้เสียชีวิตในจุดเกิดเหตุ มีนายบาส (ยังไม่ทราบชื่อและนามสกุลจริง) อายุประมาณ 30 ปี ที่ยังหลบหนี โดยปืนที่ใช้สังหารกันมีมากกว่า 1 กระบอก กระสุนที่ใช้ยิงมีมากกว่า 1 ชนิด ปืนอยู่ในที่เกิดเหตุปืนลูกซองสั้นไทยประดิษฐ์ คาดว่าจะเป็นของกลุ่มแรก แต่ยังไม่ทราบว่าเป็นของใคร ปมสังหารคาดว่าน่าจะขัดแย้งกันเกี่ยวกับธุรกิจมืดบางอย่าง อยู่ระหว่างตรวจสอบข้อมูลประวัติของทั้ง 2 ฝ่ายอย่างละเอียดอีกครั้ง,ขณะนี้ตำรวจได้วางกำลังเฝ้าดูแลกลุ่มของนายบริรักษ์กับพวก ที่ได้รับบาดเจ็บ รวม 3 คน ที่โรงพยาบาลอย่างแน่นหนาแล้ว มีเพียงนายบาส เพื่อนนายชัยวุฒิ ที่หลบหนีไปจากจุดเกิดเหตุ กำลังให้ฝ่ายสืบสวนติดตามไปตามบ้านญาติพี่น้องและที่โรงพยาบาลใกล้เคียง เพราะเชื่อว่าน่าจะได้รับบาดเจ็บจากการถูกยิงด้วยเช่นกัน หลังจากนี้เจ้าหน้าที่จะตรวจสอบ กล้องวงจรปิดหาที่มาที่ไปของทั้ง 2 ฝ่าย และเตรียมเรียกญาติพี่น้องหรือผู้ที่เกี่ยวข้องกับทั้ง 2 ฝ่าย มาสอบปากคำ เพื่อสรุปสาเหตุการไล่ยิงกัน อีกทั้งกล้องวงจรปิดในละแวกนั้นยังจับภาพขณะที่คู่กรณีทั้ง 2 ฝ่ายขี่รถ จยย.ไล่ยิงกันด้วยปืนอย่างต่ำ 3 กระบอก ไว้ได้ค่อนข้างชัดเจน พล.ต.ต.สัมฤทธิ์กล่าว,อย่างไรก็ตาม จากการตรวจสอบประวัติของกลุ่มคู่กรณีทั้ง 2 ฝ่าย พบว่าเคยถูกจับกุมดำเนินคดีมาแล้วทั้งสิ้น โดยในเบื้องต้นพบว่านายชัยวุฒิ หรือบี นิสัยสุข อายุ 31 ปี ผู้ตาย เคยถูกตำรวจ สน.บางบอน จับกุมข้อหาครอบครองยาเสพติด ส่วนนายบริรักษ์ หรือบอส รุจจรียานุชิต อายุ 22 ปี ที่ยังได้รับบาดเจ็บอาการสาหัสเคยถูกตำรวจ สน.บาง–บอน จับกุมคดีครอบครองอาวุธปืนเถื่อน สำหรับนายณัฐวุฒิ และนายธนวัฒน์ ผู้ได้รับบาดเจ็บอีก 2 คน ที่เดินทางมากับนายบริรักษ์นั้น เชื่อว่าน่าจะต้องถูกแจ้งข้อหาร่วมกันฆ่าผู้อื่น และคดีครอบครองอาวุธปืนด้วย เนื่องจากตำรวจมีหลักฐานยืนยันการกระทำความผิดที่ค่อนข้างชัดเจน ขณะนี้อยู่ระหว่างการดำเนินการของพนักงานสอบสวน สน.ทุ่งครุ,ผู้สื่อข่าวรายงานว่า กลุ่มของนายบริรักษ์รุจจรียานุชิต หรือฉายาบอส ตัวยู เป็นหัวหน้าแก๊งตัวยูที่อาศัยอยู่ในซอยประชาอุทิศ 79 มีสมาชิกด้วยกัน 7 คน ถูกตำรวจจับไปแล้ว 3 คน โดยก่อนหน้านี้ก็ยกพวกไปยิงถล่มบ้านคู่อริ เนื่องจากหักกันเรื่องยาเสพติด จนกระทั่งมาถูกยิงยกแก๊งในครั้งนี้ เบื้องต้นตำรวจสันนิษฐานว่าอาจเกี่ยวข้องกับสิ่งผิดกฎหมาย และมีปืนที่อยู่ในเหตุการณ์นี้ไม่ต่ำกว่า 3 กระบอก ซึ่งจะต้องทำการตรวจพาราฟินเทสต์ หรือตรวจหาคราบเขม่าดินปืนจากผู้ตายและผู้บาดเจ็บทุกคน เพื่อจะได้รู้ว่าใครใช้ปืนกระบอกไหนและใครที่ใช้ปืนขนาด 9 มม. ยิงนายชัยวุฒิ หรือบี จนเสียชีวิต
แก๊งตัวยูเปิดศึกแก๊งวัยรุ่นเจ้าถิ่น ดับ 2 เจ็บ 3 ขี่รถจักรยานยนต์บุกมายิงเย้ยถึงหน้าบ้าน หนีไปตามเพื่อนขี่จักรยานยนต์ตามไล่ยิงบนกลางถนนเหมือนหนังคาวบอย หนุ่มคู่อริวัย 31 ปี ถูกยิงตัดขั้วหัวใจดับ 1 ศพ 
2แก๊ง,ยิง,ยาเสพติด,ทุ่งครุ,ข่าวหน้า1